दलित-ओबीसी जनजागरण संघ के संयोजक संजय कुमार ने मुखिया पति के हत्या में पुलिस पर गंभीर आरोप लगाया है। उन्होंने कहा कि 2015 में मुखिया पति के हत्या का प्रयास हुआ था। उसके बाद मुखिया की सुरक्षा को लेकर पुलिस पूरी निष्क्रिय हो गई। उस वक्त दर्ज प्राथमिकी पर कोई ठोस कार्रवाई नहीं की गई। जबकि वर्तमान प्राथमिकी व उस वक्त की प्राथमिकी में कोई अंतर नहीं हैं। अगर पुलिस समय रहते कार्रवाई करती,तो मुखिया की जान बचायी जा सकती थी। संयोजक ने वरीय अधिकारियों को पत्र भेज कर पुलिस की भूमिका की जांच की मांग की है।